محمد عثمان ڈیپلائی

محمد عثمان ڈیپلائی  (پیدائش: 13 جون، 1908ء - وفات: 7 فروری، 1981ء) پاکستان سے تعلق رکھنے والے سندھی اور اردو زبان کے مشہور و معروف ناول نگار، افسانہ نگار، مترجم، ڈراما نویس اور صحافی تھے جنھوں نے سندھی زبان میں شہرۂ آفاق ناول سانگھڑ تحریر کیا۔

 حالات زندگی 
محمد عثمان ڈیپلائی 13 جون، 1908ء کو ڈیپلو، ضلع تھر پارکر، سندھ، برطانوی ہندوستان (موجودہ پاکستان) میں پیدا ہوئے۔محمد عثمان ڈیپلائی، بائیو ببلوگرافی ڈاٹ کام، پاکستانعقیل عباس جعفری: پاکستان کرونیکل، ص 509، ورثہ / فضلی سنز، کراچی، 2010ء وہ کسی درس گاہ کے فارغ التحصیل نہیں تھے لیکن بچپن ہی سے انھیں علم حاصل کرنے کی لگن تھی۔

 ادبی خدمات 
محمد عثمان ڈیپلائی نے بچپن ہی سے سندھی اور اردو زبان میں کہانیاں لکھنی شروع کر دیں۔ انھوں نے لاتعداد علمی اور ادبی مضامین اور سو کے لگ بھگ تاریخی ناول تحریر کیے جن میں ان کا ناول سانگھڑ شہرۂ آفاق حیثیت رکھتا ہے۔ اس ناول میں صوبہ سندھ میں انگریز سامراج کے خلاف پیر صبغت اللہ شاہ راشدی اور ان کے حواریوں کی آزادی کے لیے جدوجہد کو موضوع بنایا گیا ہے۔

محمد عثمان ڈیپلائی سندھی کے ایک کثیر الاشاعت اخبار روزنامہ عبرت کے بانی تھے۔ انھوں نے آزادی صحافت کی خاطر قید و بند کی صعوبت بھی برداشت کی۔ اپنے آخری زمانے میں وہ ایک ماہوار ادبی جریدے سانٹریہہ (وطن) کے ساتھ انگریزی روزنامہ سندھ ٹائمز کے مدیر بھی تھے۔

 تصانیف 
 سانگھڑ (ناول)
 گلستان حسن (ناول)
 اسلام تے مقدمو (ڈراما)
 گمراہ مسافر (ناول)
 مجاہد کشمیر (ناول)
 بلبل ایران (ناول)
 عید جو چنڈ (ناول)
 درد جو شہر (افسانے)
 سنگدل شہزادی (ناول)
 آخری امید
 وطن فروش (کہانی)
 شاہ جے رسالے جو رہبر (لطیفیات)
 مجاہد مصر (ناول)
 غازی اورنگ زیب عالمگیر
 درگاہ شریف

 ادارت 
 روزنامہ عبرت (سندھی) حیدرآباد، سندھ
 روزنامہ سندھ ٹائمز (انگریزی) حیدرآباد
 ماہوار ادبی جریدہ سانٹریہہ (وطن)

 محمد عثمان ڈیپلائی کے فن و شخصیت پر کتب 
 محمد عثمان ڈیپلائی : شخصیت اور فن، پروفیسر آفاق صدیقی، اکادمی ادبیات پاکستان، 2009ء

 اعزازات 
محمد عثمان ڈیپلائی کو حکومت پاکستان کی جانب سے ان کی وفات کے بعد صدارتی اعزاز برائے حسن کارکردگی کے اعزاز سے نوازا گیا۔

 وفات 
محمد عثمان ڈیپلائی 7 فروری، 1981ء کو وفات پا گئے۔

 حوالہ جات 

زمرہ:بیسویں صدی کے مترجمین
زمرہ:بیسویں صدی کے ناول نگار
زمرہ:پاکستانی اخبار مدیران
زمرہ:پاکستانی افسانہ نگار
زمرہ:پاکستانی ڈراما نگار اور ڈراما نویس
زمرہ:پاکستانی ماہرین سندھیات
زمرہ:پاکستانی مترجمین
زمرہ:پاکستانی مرد مختصر افسانہ نگار
زمرہ:پاکستانی مسلم شخصیات
زمرہ:پاکستانی ناول نگار
زمرہ:تمغائے حسن کارکردگی وصول کنندگان
زمرہ:سندھی شخصیات
زمرہ:سندھی مصنفین
زمرہ:ضلع تھرپارکر کی شخصیات
زمرہ:ویکی ڈیٹا سے مختلف مختصر وضاحت
زمرہ:1908ء کی پیدائشیں
زمرہ:1981ء کی وفیات

زمرہ:سندھی زبان کے مصنفین